Štev.: 900-35/2014-15

Datum:10.4.2014

**Z A P I S N I K**

17. korespondenčne – dopisne - seje Sveta Četrtne skupnosti Bežigrad Mestne občine Ljubljana z dne 10.2.2014, ki je bila sklicana dne 3.2.2014.

Sejo je sklical predsednik Sveta Četrtne skupnosti Bežigrad Mestne občine Ljubljana, g. Jernej Zupanc.

Pisno glasovanje o predlogih sklepov 17. korespondenčne seje je potekalo do 10.2.2014 do 14. ure.

Določen je bil naslednji **d n e v n i r e d:**

1. **Potrditev poročil za leto 2013**
2. **Potrditev Izvedbenega načrta izvajanja programov in projektov ČS Bežigrad MOL vezanih na izvrševanje finančnega načrta za leto 2014**

Do 14. ure dne 10.2.2014 so svoje odgovore posredovali naslednji člani sveta: g. Miran Bizjak, g. Ignacij Borštnar, ga. Jožica Dolinar, ga. Marinka Levičar, g. Peter Rondaij g. Marko Šiška, g. Tomaž Škorjanc, ga. Edita Tomić, g. Jernej Zupanc, ga. Avguština Zupančič in ga. Alenka Žibert.

G. Lidija Drobnič je svoj odgovor posredovala po poteku korespondenčne seje.

Korespondenčne seje se niso udeležili: g. Drago Bratun, mag. Nives Cesar, g. Gregor Makovec, ga. Meta Škufca in g. Željko Vasić.

Na korespondenčni – pisni - seji so se člani Sveta z ZA ali PROTI opredelili do:

* **predloga sklepa 1/17-kor,**
* **predloga sklepa 2/17-kor,**
* **predloga sklepa 3/17-kor,**
* **predloga sklepa 4/17-kor,**

ki so jih prejeli s sklicem 17. korespondenčne seje.

**AD 1.**

**Potrditev poročil za leto 2013**

Člani Sveta ČS Bežigrad MOL so predloge poročil:

* + Poročilo o doseženih ciljih in rezultatih na nivoju proračunske porabe, glavnih programov in podprogramov Četrtne skupnosti Bežigrad MOL za leto 2013 (II/1)
	+ Poročilo o doseženih ciljih in rezultatih ČS Bežigrad za leto 2013 (II/3.2)
	+ Poročilo o realizaciji finančnega načrta ČS Bežigrad MOL za leto 2013 (II/2)

prejeli s sklicem 17. redne seje Sveta ČS Bežigrad MOL, sklicane za 30.1.2014.

Zaradi nesklepčnosti Sveta ČS Bežigrad na 17. redni seji, sklicani za 30.1.2014 ter zaradi rokov za oddajo poročil so člani Sveta Četrtne skupnosti Bežigrad o potrditvi poročil za leto 2013 odločali z glasovanjem na korespondenčni seji.

Predlogi poročil:

1. ***Poročilo o doseženih ciljih in rezultatih na nivoju proračunske porabe, glavnih programov in podprogramov Četrtne skupnosti Bežigrad MOL za leto 2013 (II/1)***

**5.1. ČETRTNA SKUPNOST BEŽIGRAD**

**06 LOKALNA SAMOUPRAVA**

**0602 Sofinanciranje dejavnosti občin, ožjih delov občin in zvez občin**

***Ocena uspeha pri doseganju dolgoročnih ciljev***

Svet ČS Bežigrad ocenjuje doseganje dolgoročnih ciljev kot uspešno saj poteka aktivno sodelovanje z Mestno upravo MOL pri pripravi in izvedbi programov in projektov na območju ČS. Uspešno ocenjujemo tudi doseganje dolgoročnih ciljev pri sodelovanje z društvi in izobraževalnimi ustanovami pri izvajanju programov za popestritev kulturnega dogajanja in preživljanja prostega časa ter pri izvedbi aktivnosti za povečanje zdravstvenega in socialnega varstva.

***06029001 Delovanje ožjih delov občin***

***Ocena uspeha pri doseganju dolgoročnih ciljev podprograma***

Zasledovanje ciljev ocenjujemo kot uspešno predvsem pri sodelovanju Sveta Četrtne skupnosti Bežigrad MOL z Mestno upravo MOL, z vzgojno-izobraževalni ustanovami in društvi ter na področju informiranja občanov.

***Ocena uspeha pri doseganju zastavljenih letnih ciljev z oceno gospodarnosti in učinkovitosti podprograma***

Svet Četne skupnosti Bežigrad je v letu 2013 obravnaval problematiko z območja četrtne skupnosti na sejah sveta ter na skupnih sestankih z občani in Mestno upravo MOL. Za izvedene aktivnosti na področju popestritve kulturnega dogajanja, urejanja okolja, povečanja zdravstvenega varstva starejših ter povečanja socialnega varstva otrok in starejših ocenjujemo, da so bile izvedene uspešno. Kot uspešne ocenjujemo tudi aktivnosti glede informiranja občanov. Zastavljeni program je bil realiziran, razen izvedbe prireditve »Dan ČS Bežigrad«, ki je bila zaradi slabega vremena dvakrat odpovedana. Sredstva so bila porabljena gospodarno.

1. ***Poročilo o doseženih ciljih in rezultatih ČS Bežigrad za leto 2013 (II/3.2)***

**5.1. ČETRTNA SKUPNOST BEŽIGRAD**

**06 LOKALNA SAMOUPRAVA**

**0602 Sofinanciranje dejavnosti občin, ožjih delov občin in zvez občin**

***06029001 Delovanje ožjih delov občin***

***016010 Četrtna skupnost Bežigrad***

* ***Zakonske in druge pravne podlage***
* ***Dolgoročni cilji neposrednega uporabnika kot izhajajo iz področnih strategij in nacionalnih programov***
* ***Letni cilji neposrednega uporabnika***

Letni cilji sveta četrtne skupnosti so sodelovanje pri sprejemanju odločitev Mestnega sveta MOL, ki se nanašajo na četrtno skupnost, sodelovanje z občani z območja četrtne skupnosti in z Mestno upravo MOL pri izvajanju aktivnosti na območju četrtne skupnosti, obveščanje prebivalcev in širše javnosti o aktivnostih in programih na območju četrtne skupnosti preko spletne strani in s tiskanimi obvestili.

V skladu z zastavljenimi cilji in načrtovanimi sredstvi, so bile izvedene naslednje aktivnosti:

Svet Četrtne skupnosti Bežigrad MOL se je v letu 2013 sestal na štirih rednih sejah in odločitve sprejemal na petih dopisnih sejah. Na sejah je Svet ČS Bežigrad obravnaval problematiko v četrtni skupnosti, pripravil pobude za spremembe in dopolnitve OPN MOL (izvedbeni del) za območje Četrtne skupnosti Bežigrad MOL,sprejel finančno in poslovno poročilo za leto 2012, izvedbeni načrt izvajanja programov in projektov ČS Bežigrad MOL vezanih na izvrševanje finančnega načrta za leto 2013 in rebalans finančna načrta ČS Bežigrad MOL in plana malih del za leto 2014.

V letu 2013 so se delovna telesa pri Svetu ČS Bežigrad MOL, sestala na devetnajstih sestankih na katerih so obravnavala problematiko s svojega področja in na skupnem sestanku z občani in s predstavniki Odseka za promet pri OGDP MU MOL.

Na področju prostorskega urejanja sta v letu 2013 v Četrtni skupnosti Bežigrad potekali javna razgrnitvi in obravnavi dopolnjenega osnutka Odloka o spremembah in dopolnitvah Odloka o občinskem podrobnem prostorskem načrtu za del območja urejanja BO 1/1 Lesnina, ŠT 1/1 Območje ŽG in ŠO 1/1 Kurilnica (za islamski versko-kulturni center) in dopolnjenega osnutka Odloka o občinskem podrobnem prostorskem načrtu 322 Parmova – muzej za del enote urejanja BE-546.

Na področju obveščanja občanov je četrtna skupnost objavljala obvestila na spletni strani in v vitrini četrtne skupnosti ter izdala dve številki glasila »Naš Bežigrad«.

Svet Četrtne skupnosti Bežigrad je za začetek junija in konec septembra pripravil celodnevno prireditev »Dan ČS Bežigrad«, ki pa je bila obakrat zaradi slabega vremena odpovedala v zadnjem trenutku.

V mesecu septembru je ČS Bežigrad v sodelovanju z Oddelkom za varstvo okolja MU MOL, Turističnim društvom Bežigrad ter ČS Posavje in ČS Črnuče organizirala akcije odstranjevanja alergene rastline iz rodu ambrozije na območju Tomačevega. Namen akcije je bil predvsem izobraževanje in ozaveščanje občanov.

V skladu z letnimi cilji in izvedbenim načrtom je Četrtna skupnosti Bežigrad MOL v letu 2013 kot organizator ali so-organizator sodelovala pri številnih kulturnih prireditvah in dogodkih v četrtni skupnosti.

V okviru prireditev na Gospodarskem razstavišču je Četrtna skupnost Bežigrad na prireditvi Otroški bazar soorganizirala programske točke društev, osnovnih šol in vrtcev z območja četrtne skupnosti ter predavanje in »literarno-alpinistični večer na prireditvi »Študentska arena«.

V sodelovanju s Turističnim društvom Bežigrad smo načrtovali izvedbo »garažnih prodaj«, katerih namen je bil popestritev dogajanja v četrtni skupnosti in promocija ponovne uporabe stvari. Prireditve so bile načrtovane na prostem; zaradi slabega vremena smo uspeli izvesti le tri prireditve.

V sodelovanju z MKL - Knjižnico Bežigrad je četrtna skupnost pripravila razstavo »Nagrada Kristine Brenkove za Izvirno slovensko slikanico 2013«, ki je bila predstavljena v vseh enotah MKL-Knjižnice Bežigrad. Kot spremljajoči dogodek razstave je bila pravljična ura za otroke iz vrtcev Jelka in Ciciban.

V mesecu novembru so v MKL-Knjižnici Bežigrad potekale delavnice izdelovanja origami okraskov.

Četrtna skupnost Bežigrad se je tudi letos pridružila organizaciji običaja »Kolednikov«, ki ga je pripravila osnovna šola Milana Šuštaršiča in poskrbela za pogostitev udeležencev z vročo čokolado.

Komisija za zdravje in socialno varstvo je v sodelovanju z društvi upokojencev z območja ČS Bežigrad v mesecu novembru organizirala srečanje za starejše upokojence s kulturnim programom, pogostitvijo in obdaritvijo. Namen vsakoletne izvedbe prireditve je vključevanje starejših v aktivnosti, zmanjšanje izključenosti starejših upokojencev in medgeneracijsko sodelovanje. Prireditve se je udeležilo okrog 80 upokojencev.

V letu 2013 so bila načrtovana mala dela urejanja in vzdrževanja zelenic izvedena z nekaj zamude; izvedbo ureditve parkirnih mest med Luize-Pesjakovo in Majaronovo ulico in sredstva za izvedbo te naloge je pristojni oddelek za Gospodarske dejavnosti in promet MU MOL prenesel v leto 2014. Pri obnovi večje plošče spominskega obeležja pri sedežu ČS Bežigrad, so bili dejanski stroški nižji od načrtovanih, zato je skladno z dogovorom pristojni Oddelek za kulturo MU MOL s preostankom sredstev obnovil napise na nekaterih spomenikih v parku Navje.

* ***Ocena uspeha pri doseganju zastavljenih ciljev***

Na področju aktivnosti in sodelovanja sveta četrtne skupnosti z Mestno upravo MOL ter na področju izvajanja programov in aktivnosti v okviru finančnega načrta Četrtna skupnost Bežigrad ocenjujemo, da je bil program v letu 2013 izveden uspešno, prav tako je bila uspešna tudi realizacija finančnega načrta za leto 2013, v okviru katere so bile izvedene vse zastavljene naloge, razen izvedbe prireditve »Dan ČS Bežigrad«; zastavljeni cilji pri izvedenih nalogah in projektih so bili doseženi.

* ***Nastanek morebitnih nedopustnih ali nepričakovanih posledic pri izvajanju programa***

Pri izvajanju programa ni prišlo do nepričakovanih posledic.

* ***Ocena uspeha pri doseganju zastavljenih ciljev v primerjavi z doseženimi cilji iz poročila***

***preteklega leta ali več preteklih let***

Svet Četrtne skupnosti Bežigrad MOL je tudi v letu 2013 v okviru proračunske postavke 016010 Četrtna skupnost Bežigrad izvedel naslednje aktivnosti, ki jih je izvajal že v preteklih letih: sodelovanje pri izvajanju kontrolnih pregledov sladkorja in holesterola, prireditev za starejše upokojence z območja četrtne skupnosti, so-organizacijo kulturnih dogodkov, izdajo glasila in izvajanje različnih pomoči za boljšo kakovost življenja socialno ogroženih starejših in otrok.

Omenjene aktivnosti oz. programe ocenjujemo kot uspešne in menimo, da ima njihovo izvajanje pozitivne učinke za lokalno prebivalstvo, zato bi bilo s temi aktivnostmi smiselno nadaljevati tudi v naslednjih letih.

* ***Ocena gospodarnosti in učinkovitosti poslovanja neposrednega uporabnika***

Gospodarnost in učinkovitost poslovanja ocenjujemo kot zelo uspešno.

* ***Ocena notranjega nadzora financ***

Izjava o oceni notranjega nadzora javnih financ je priloga in sestavni del poročila.

* ***Pojasnila na področjih, kjer zastavljeni cilji niso bili doseženi***

Zastavljeni cilji so bili v celoti doseženi.

* ***Ocena učinkov poslovanja neposrednega uporabnika na druga področja***

V letu 2013 so se učinki dobrega poslovanja odražali na področju zmanjšanja socialne izključenosti ter povečanja preventivnega zdravstvenega varstva starejših, sodelovanju z vzgojno-izobraževalnimi ustanovami in društvi; ter na področju urejanja prometa in urejanja zelenih površin.

***016041 Glasilo ČS Bežigrad-namenska sredstva***

* ***Zakonske in druge pravne podlage***
* ***Dolgoročni cilji neposrednega uporabnika kot izhajajo iz področnih strategij in nacionalnih programov***
* ***Letni cilji neposrednega uporabnika***

Zbiranje dodatnih sredstev s prodajo oglasnega prostora v glasilu je bilo načrtovano za lažje pokrivanja stroškov izdaje glasila četrtne skupnosti in s tem boljšega obveščanja občanov o dogodkih in aktivnostih v četrtni skupnosti.

* ***Ocena uspeha pri doseganju zastavljenih ciljev***

V letu 2013 ni bilo aktivnosti za prodajo oglasnega prostora v glasilu Četrtne skupnosti Bežigrad.

* ***Nastanek morebitnih nedopustnih ali nepričakovanih posledic pri izvajanju programa***

Pri izvajanju programa ni prišlo do nepričakovanih posledic.

* ***Ocena notranjega nadzora financ***

Izjava o oceni notranjega nadzora javnih financ je priloga in sestavni del poročila.

* ***Ocena učinkov poslovanja neposrednega uporabnika na druga področja***

Učinkov na druga področja ni bilo.

1. ***Poročilo o realizaciji finančnega načrta ČS Bežigrad MOL za leto 2013 (II/2)***

**5.3. ČETRTNA SKUPNOST BEŽIGRAD**

1. **OBRAZLOŽITEV POSAMEZNIH VRST ODHODKOV OZIROMA IZDATKOV IZ REALIZACIJE FINANČNEGA NAČRTA GLEDE NA STRUKTURO SPREJETEGA FINANČNEGA NAČRTA V PRORAČUNU MOL**

**06 LOKALNA SAMOUPRAVA**

**0602 Sofinanciranje dejavnosti občin, ožjih delov občin in zvez občin**

Program zajema sodelovanje četrtne skupnosti pri sprejemanju odločitev mestnega sveta, ki se nanašajo na četrtno skupnost, z oblikovanjem in dajanjem predlogov, pripomb in mnenj, spremljanje problematike urejanja prometa na območju četrtne skupnosti, obravnavanje in sprejemanje predlogov občanov ter posredovanje pristojnim organom v reševanje, sodelovanje z mestno upravo pri pripravi, izvajanju programov in aktivnosti na območju četrtne skupnosti ter obveščanje občanov o pomembnih dogodkih in aktivnostih v četrtni skupnosti preko spletnih strani ter s tiskanimi obvestili. Sodelovanje četrtne skupnosti z društvi, nevladnimi organizacijami, ustanovami in občani pri izvajanju aktivnosti za popestritev in dopolnitev aktivnosti na področju kulture, športa, izboljšanja socialnega in zdravstvenega varstva ter urejanja okolja.

***06029001 Delovanje ožjih delov občin***

***016010 Četrtna skupnost Bežigrad***

V skladu z Odlokom o proračunu MOL za leto 2013 so bile tekom leta izvedene prerazporeditve sredstev v okviru proračunske postavke 016010 Četrtna skupnost Bežigrad:

* zaradi pokrivanja stroškov izdaje glasila je bil del sredstev prerazporejen s konta *4029 Drugi operativni odhodki* na konto *4020 Pisarniški in splošni material in storitve* ter na konto *4022 Energija, voda , komunalne storitve in komunikacije* v okviru predmetne postavke.

V okviru proračunske postavke *016010 Četrtna skupnost Bežigrad* so bila v letu 2013 sredstva na nivoju podskupine *402 Izdatki za blago in storitve* porabljena:

* za stroške povezane z izdajo dveh številk glasila »Naš Bežigrad« - stroški lektoriranje, oblikovanja, tiska in raznašanje
* za pogostitve - ob zaključni letni seji Sveta ČS Bežigrad, ob tradicionalni prireditvi za upokojence ter ob prireditvi »Koledniki«;
* za nakup daril ob prireditvi za upokojence;
* za stroške priprave prireditve »Dan ČS Bežigrad«;
* za izvedbo akcije odstranjevanja ambrozije;
* za izvajanje socialnega programa ČS - izvedbo pomoči na domu za starejše, nakup šolskih potrebščin in delovnih zvezkov za socialno ogrožene učence ter nakup artiklov za pripravo paketov pomoči za socialno ogrožene učence in starejše občane v ČS Bežigrad;
* za nakup merilnih lističev za izvedbo preventivnega zdravstvenega varstva starejših;
* za nakup vencev za spominska obeležja;
* za izvedbo kulturnih dogodkov: priprava razstave Nagrada Kristine Brenkove za razstavo izvirna slovenska slikanica 2013, izvedba dveh pravljičnih ur za otroke iz vrtcev Ciciban in Jelka, izvedba predavanja in ustvarjalnih delavnic
* za nakup materiala z ustvarjalne delavnice
* za organizacijo turnirja v rugbyju
* za povračilo stroškov uporabe lastnega mobilnega telefona predsedniku sveta;
* za izplačilo sejnin predsedniku in članom sveta.

***016041 Glasilo ČS Bežigrad- namenska sredstva***

V okviru postavke vezane na izdajanjem glasila »Naš Bežigrad« v proračunskem obdobju ni bilo prihodkov in posledično tudi ni realizacije.

1. **OBRAZLOŽITEV ODSTOPANJ MED SPREJETIM (VELJAVNIM) IN REALIZIRANIM FINANČNIM NAČRTOM**

Do odstopanj med sprejetim in realiziranim finančnim načrtom je prišlo v okviru glavnega programa 0602 Sofinanciranje dejavnosti občin, ožjih delov občin in zvez občin na proračunski postavki 016010 Četrtna skupnost Bežigrad na kontu *4029 Drugo operativni odhodki* zaradi manjše udeležbe članov sveta na sejah od planirane.

1. **OBRAZLOŽITEV PRENOSA NEPORABLJENIH NAMENSKIH SREDSTEV SKLADNO S 44. ČLENOM ZJF**

V letu 2013 ni bilo prenosa neporabljenih namenskih sredstev.

1. **OBRAZLOŽITVE PLAČIL NEPORAVNANIH OBVEZNOSTI IZ PRETEKLIH LET V SKLADU S 46. ČLENOM ZJF**

Finančni načrt Četrtne skupnosti Bežigrad za leto 2013 niso bremenile obveznosti iz leta 2012.

1. **OBRAZLOŽITEV VKLJUČITVE MOREBITNIH NOVIH OBVEZNOSTI V FINANČNI NAČRT NEPOSREDNEGA UPORABNIKA SKLADNO Z 41. ČLENOM ZJF**

V letu 2013 ni bilo vključenih novih obveznosti v finančni načrt.

1. **OBRAZLOŽITVE VIŠIN IZDANIH IN UNOVČENIH POROŠTEV TER IZTERJANIH REGRESNIH ZAHTEVKOV IZ NASLOVA POROŠTEV**

V letu 2013 ni bilo izdanih in unovčenih poroštev ter izterjav regresnih zahtevkov iz naslova poroštev.

V skladu z obrazložitvijo so členi Sveta ČS Bežigrad glasovali o naslednjih predlogih sklepov:

**PREDLOG SKLEPA 1/17-kor:**

**Svet ČS Bežigrad potrjuje:**

* + **Poročilo o doseženih ciljih in rezultatih na nivoju proračunske porabe, glavnih programov in podprogramov Četrtne skupnosti Bežigrad MOL za leto 2013 *(II/1)***
	+ **Poročilo o doseženih ciljih in rezultatih ČS Bežigrad za leto 2013 *(II/3.2)***
	+ **Poročilo o realizaciji finančnega načrta ČS Bežigrad MOL za leto 2013 *(II/2)*.**

Opredeljenih je bilo 11 članov sveta.

ZA je glasovalo 11 članov sveta.

**Sklep je bil sprejet**.

**AD 2.**

**Potrditev Izvedbenega načrta izvajanja programov in projektov ČS Bežigrad MOL vezanih na izvrševanje finančnega načrta za leto 2014**

**Obrazložitev:**

Člani Sveta ČS Bežigrad MOL so s sklicem 17. redne seje Sveta ČS Bežigrad MOL, sklicane za 30.1.2014 prejeli predlog Izvedbenega načrta izvajanja programov in projektov ČS Bežigrad MOL vezanih na izvrševanje finančnega načrta za leto 2014 in predlog registra tveganj.

Zaradi nesklepčnosti Sveta ČS Bežigrad na 17. redni seji, sklicani za 30.1.2014, so člani sveta o Izvedbenem načrtu izvajanja programov in projektov ČS Bežigrad MOL vezanih na izvrševanje finančnega načrta za leto 2014 in o registru tveganj odločali na z glasovanjem na korespondenčni seji:

1. ***Izvedbeni načrt izvajanja programov in projektov ČS Bežigrad MOL vezanih na izvrševanje finančnega načrta za leto 2014***

**Za delovanje Četrtne skupnosti Bežigrad MOL so za leto 2014 po Odloku o financiranju četrtnih skupnosti v MOL predvidena naslednja sredstva:**

**Variabilni in fiksni del 2014: 28.929 EUR**

**Sredstva za povračilo uporabe last.mobil. telefona predsednika sveta 300 EUR**

**Sredstva za sejnine za predsednika in člane sveta 6.452 EUR**

***SKUPAJ: 35.681 EUR***

**Za leto 2014 je Svet Četrtne skupnosti Bežigrad MOL sprejel naslednjo razdelitev finančnih sredstev Četrtne skupnosti Bežigrad MOL:**

**Plan malih del ČS Bežigrad 9.455 EUR**

**Finančni načrt ČS Bežigrad 26.226 EUR**

|  |  |  |
| --- | --- | --- |
| **5.3. ČETRTNA SKUPNOST BEŽIGRAD**  |  |   |
|  |  |  |  |  |  |  |   |  |  |
| **06** |  **LOKALNA SAMOUPRAVA** |  |  |  | **26.326** |  |
|  | **0602** | **Sofinanciranje dejavnosti občin, ožjih delov občin in zvez občin** |  |  |
|  |  | ***06029001*** | ***Delovanje ožjih delov občin***  |  |  |
|  |  |  |  | **016010** |  | ***Četrtna skupnost Bežigrad*** |  | ***26.226*** |  |
|   |   |   |   |   | 4020 | Pisarniški in splošni material in storitve*4020 03 Založniške in tiskarske storitve ter stroški fotokopiranja 6.300 EUR**4020 09 Stroški za reprezentanco 600 EUR**4020 99 Drugi splošni material in storitve 8.074* |  | 14.974 |  |
|  |  |  |  |  | 4022 | Energija, voda, komunalne storitve in komunikacije |  | 3.700 |  |
|  |  |  |  |  |  | *4022 05 Telefon, faks, elektronska pošta 300 EUR**4022 06 Poštnina in kurirske storitve 3.400 EUR* |  |  |  |
|  |  |  |  |  | 4029 | Drugi operativni odhodki |  | 7.552 |  |
|  |  |  |  |  |  | *4029 01 Plačilo avtorskih honorarjev 1.100 EUR**4029 05 Sejnine udeležencem odborov 6.452 EUR* |  |  |  |
|  |  |  |  | **016041** |  | ***Glasilo ČS Bežigrad-namenska sredstva*** |  | ***100*** |  |
|  |  |  |  |  | 4022 | Energija, voda, komunalne storitve in komunikacije |  | 50 |  |
|  |  |  |  |  | 4029 | Drugi operativni odhodki |  | 50 |  |
| **SKUPAJ ČETRTNA SKUPNOST BEŽIGRAD**  |  | **26.326** |  |

**PREDLOG IZVEDBENEGA NAČRT IZVAJANJA PROGRAMOV IN PROJEKTOV ČETRTNE SKUPNOSTI BEŽIGRAD VEZANIH NA IZVRŠEVANJA FINANČNEGA NAČRTA ZA LETO 2014 (znesek 26.226 EUR)**

|  |  |  |  |  |  |  |
| --- | --- | --- | --- | --- | --- | --- |
| Zap.št. | Nazivnaloge/programa/ projekta | Odgovorni za izvedbo naloge | Predvidena višina sredstev za izvedbo naloge | Podlaga za izvedbo postopka naročila blaga oz. storitve | Postavka…….., podkonto ………, Predvidena višina sredstev……. | Rok za izvedbo naloge |
| ***1.*** | ***Glasilo »NAŠ BEŽIGRAD« - ocena stroška za 2 številki v letu 2014 - 20 strani***Tisk Grafično oblikovanje Raznašanje Lektoriranje besedil | Uredniški odbor |  **10.200 EUR** | *Sklep(i) uredniškega odbora s katerim(i) seznani pooblaščeno osebo sveta za sklepanje pravnih poslov* | **Postavka 016010**Podkonto 4020 03 v višini **5.500 EUR** (za tisk glasila – 2x 16.200 izvodov/ 20 strani)Podkonto 4020 03 v višini **800 EUR** (za oblikovanje glasila 2x 20 strani)Podkonto 4022 06 v višini **3.400** **EUR** (raznašanje glasila)Podkonto 4029 01 v višini **500 EUR** (lektoriranje besedil za glasilo) | Maj 2014, September 2014 |
| **2.** | **Pogostitev članov Sveta****ČS Bežigrad –** reprezentanca | Predsednik Sveta ČS Bežigrad | **600 EUR** | Izvedbeni načrt ČS | **Postavka 016010**Podkonto 4020 09 v višini 600 EUR | Oktober 2014 |
| **3.** | **Pogostitve** ob različnih dogodkih v organizaciji ČS (črpanje čez celo leto - manjše pogostitve ob kulturnih, športnih in drugih dogodkih, čistilni akciji)  | Predsednik Sveta ČS Bežigrad MOL;Komisija za zdravje in socialno varstvo pri Svetu ČS Bežigrad MOL (za pogostitev ob prireditvi za upokojence) | **750 EUR** | Izvedbeni načrt ČS\*,*Sklep komisije za zdravje in socialno varstvo pri Svetu ČS Bežigrad MOL s katerim seznani pooblaščeno osebo sveta za sklepanje pravnih poslov* | **Postavka 016010**Podkonto 4020 99 v višini: 300 EUR Pogostitve ob različnih dogodkih\*450 EUR Pogostitev ob prireditvi za upokojence | črpanje čez celo leto 2014 |
| **4.** | **Spletna stran ČS Bežigrad MOL** - Najem WEB prostora in domena za spletno stran ČS Bežigrad, delo preko študentskega servisa – tehnično urejanje spletne strani | Strokovni odbor za odnose z javnostmi pri Svetu ČS Bežigrad MOL | **250 EUR** | Izvedbeni načrt ČS | **Postavka 016010**Podkonto 4020 99 v višini 250 EUR | Do konca septembra 2014 |
| ***5.*** | ***Nepredvideni odhodki***pri izvajanju programov in projektov ČS Bežigrad  | Predsednik Sveta ČS Bežigrad | **694 EUR** | Izvedbeni načrt ČS | **Postavka 016010**Podkonto 4020 99 v višini 694 EUR | črpanje čez celo leto 2014 |
| **6.** | **Nakup vencev za spominska obeležja ob 1. novembru** | Predsednik Sveta ČS Bežigrad | **180 EUR** | Izvedbeni načrt ČS | **Postavka 016010**Podkonto 4020 99 v višini 180 EUR | November 2013 |
| **7.** | **Povračilo stroškov mobilnega telefona predsedniku Sveta** | Predsednik Sveta ČS Bežigrad | **300 EUR** | Odlok o financiranju ČS | **Postavka 016010**Podkonto 4022 05 v višini 300 EUR | Mesečno (25 EUR) |
| **8.** | **Sejnine za seje v letu 2014 Sveta ČS** **Bežigrad**  | Predsednik Sveta ČS Bežigrad | **6.452 EUR** | Odlok o financiranju ČS, sklep sveta | **Postavka 016010**Podkonto 4029 38 v višini 6.452 EUR | Oktober 2014 (?)  |
| **9.** | **Urejanje okolja** – ***Odstranjevanje ambrozije*** in ***čistilna akcija***  | Predsednik Sveta ČS Bežigrad | **400 EUR** | Izvedbeni načrt ČS | **Postavka 016010**Akciji urejanja okolja:***Odstranjevanje ambrozije,*** ***čistilna akcija*** Podkonto 4020 99 v višini 400 EUR | Do konca septembra 2014 |
| **10.** | **Dan četrtne skupnosti – sklop *športnih ?,* kulturnih in drugih aktivnosti** | Odbor za pripravo prireditve Dan ČS Bežigrad | **2.200 EUR** | *Sklep(i) Odbora za pripravo prireditve Dan ČS Bežigrad s katerim(i) seznani pooblaščeno osebo sveta za sklepanje pravnih poslov* | **Postavka 016010**Podkonto 4020 99 v višini do 2.000 EUR(pristojbine, malica za nastopajoče otroke, ozvočenje, športni rekviziti in pokali, ipd…)Podkonto 4029 01 Avtorski honorarji – do 200 EUR (bruto) | Maj, junij 2014 |
| **11.** | **Izvedba drugih kulturnih in športnih programov ČS Bežigrad**(predlog g. Borštnarja) | *Komisija za kulturo in šport ter društvene dejavnosti*  | **1200 EUR** | ***Sklep(i) - program komisije za kulturo in šport ter društvene dejavnosti, ki jih potrdi Svet ČS Bežigrad MOL*** | ***Sredstva za izvedbo drugih kulturnih in športnih programov se črpajo s:****Podkonta 4020 99-drugi splošni material in storitve:800 EUR**Podkonta: 4029 01-avtorski honorarji:400 EUR* | *Izvedba do konca novembra 2014* |
| ***15.*** | ***Izvedba socialnih programov ČS Bežigrad:******-Izvajanje pomoči na domu za starejše******-Sodelovanje pri izvajanju programa za izboljšanja zdravja starejših (nakup lističev za merjenje holesterola in krvnega sladkorja)*** *-* ***Nakup šolskih potrebščin in del. zvezkov za socialno ogrožene učence******- Nakup artiklov za socialno ogrožene otroke in upokojence*** | *Komisija za zdravstvo in socialno varstvo*  | ***3000 EUR*** | *Sklepi komisije za zdravstvo in socialno varstvo s katerim seznani pooblaščeno osebo sveta za sklepanje pravnih poslov.* | ***Postavka 016010****Podkonto4020 99: v višini do 1.100 EUR****( izvajanje pomoči na domu)****Podkonto 4020 99 v višini 300 EUR**(****nakup merilnih lističev****)**Podkonto 4020 99 v višini 600 EUR**(****šolske potrebščine, del.zvezki za socialno ogrožene otroke – v znesku 100 EUR za 1 šolo****)**Podkonto 4020 99 v višini 1.000 EUR**(****nakup artiklov za pakete za socialno ogrožene****)* | *Do konca novembra* *2014* |

Svet Četrtne skupnosti Bežigrad MOL pooblašča:

* Predsednika Sveta ČS Bežigrad MOL, g. Jerneja Zupanca, da zaradi usklajevanja višine sredstev za izvedbo posameznih programov četrtne skupnosti glede na dejanske stroške, izvede samostojne prerazporeditve oz. predlaga pristojnemu organu prerazporeditve sredstev oz. odprtje novih podkontov v okviru razpoložljivih sredstev v finančnem načrtu ČS Bežigrad;
* pristojne komisije in strokovni odbor, za pripravo, izvedbo in nadzor nad porabo sredstev in izvajanjem programov s področij, ki jih pokrivajo.
1. ***Register tveganj***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |   |   |   |
|  |  |  |  |  |  |  |  |  |  |  |  |  |  |  |   |   |   |
| **Zaporedna številka** | **Vrsta 12. člen\*** | **Podvrsta +Priročnik** | **Naziv/kratek opis (opiše se naloga, ki jo izvaja ČS)** | **Opis tveganja (opiše se tveganje, do katerega prihaja pri izvajanju naloge)** | **Ocena osnovnega tveganja 13. člen\***  | **Obvladovanje 14. člen\*** | **Kontrolni mehanizmi (opiše se ukrepe za zmanjšanje tveganj)** | **Odgovornost (vpiše se odgovorna oseba za izvedbo naloge)** | **Ocena preostalega tveganja (vpisuje se, če je po matriki tveganje 3, 4 ali 5) 13.člen\*** | **Nadaljnji ukrepi (vpisuje se, če je po matriki tveganje 3, 4 ali 5)** | **Odgovornost (vpisuje se, če je po matriki tveganje 3, 4 ali 5)** | **Izboljšave (vpisuje se, če je po matriki tveganje 3, 4 ali 5)**  | **Datum pregleda** | **Opomba** |
| **Verjetnost** | **Posledice** | **Stopnja** | **Verjetnost** | **Posledice** | **Stopnja** |
| 1. | operativno | projektno | organizacija prireditev | tveganje, da izvajalec storitve ne izvede naročene storitve | 1 | 1 | 1 | dopuščati | dogovori z izvajalcem storitve, natančna navodila izvajalcu, opomin in preverjanje pred prireditvijo po telefonu in e pošti | predsednik sveta, obor za pripravo prireditve, pristojna komisija  |   |   |   | 1 |   |   | 3.2.2014 |   |
| 2. | operativno | projektno | organizacija prireditev | tveganje, da dobavitelj blaga ne dostavi blaga oz. ne dostavi dogovorjenega blaga | 1 | 1 | 1 | dopuščati | dogovori z dobaviteljem blaga, natančna navodila dobavitelju, opomin in preverjanje pred prireditvijo po telefonu in elektronski pošti | predsednik sveta, obor za pripravo prireditve, pristojna komisija  |   |   |   |   |   |   | 3.2.2014 |   |
| 3. | operativno | projektno | organizacija prireditev | tveganje glede varnosti obiskovalcev in sodelujočih na prireditvi | 1 | 1 | 1 | dopuščati | poskrbeti za brezhibno tehnično opremo, za nadzor oz. redarsko službo, za protipožarno varnost, za prvo pomoč | predsednik sveta, obor za pripravo prireditve, pristojna komisija  |   |   |   |   |   |   | 3.2.2014 |   |
|  4. | operativno | projektno | javna naročila | tveganje, da postopek javnega naročila ni izveden skladno s predpisi | 1 | 1 | 1 | dopuščati | spoštovanje predpisov, notranje kontrole preverjanje postopkov | odredoboda- jalec v ČS |   |   |   |   |   |   | 3.2.2014 |   |
| 5.  | operativno | projektno | finančno poslovanje vezano na izvrševanje finančnega načrta(FOP, FEP, prerazporeditve, odredbe) | tveganje, da postopki vezani na izvrševanje finančnega načrta ni so skladni s predpisi | 1 | 1 | 1 | dopuščati | spoštovanje predpisov, notranje kontrole preverjanje postopkov | odredoboda- jalec v ČS |   |   |   |   |   |   | datum ažuriranja |   |
|  6. | operativno | projektno | prostovoljne čistilne akcije | tveganje, da lahko pride do poškodb udeležencev | 1 | 1 | 1 | dopuščati | posredovanje natančnih navodil udeležencem glede območja in načina čiščenja, vzpostavitev nadzora ob akciji | predsednik sveta, pristojna komisija ali projektna skupina |   |   |   |   |   |   | 3.2.2014 |   |
|  7. | operativno | projektno | enkratne akcije urejanja okolja z naročilom storitev | tveganje, da dela niso izvedena skladno z naročilom storitve | 1 | 1 | 1 | dopuščati | natančen opis naročenih del, uvedba v delo, stalna kontrola nad deli | predsednik sveta, pristojna komisija ali projektna skupina |   |   |   |   |   |   | 3.2.2014 |   |
|  8. | operativno | projektno | sodelovanje pri izvedbi prireditev z naročilom blaga ali soritve | tveganje, da izvajalec naročene storitve oz. dobavitelj blaga ne izvede naročenega oz. v drugačnem obsegu | 1 | 1 | 1 | dopuščati | dogovori z izvajalcem storitve oz. dobaviteljem blaga, natančna navodila , opomin in preverjanje pred prireditvijo po telefonu in elektronski pošti | predsednik sveta, obor za pripravo prireditve, pristojna komisija  |   |   |   |   |   |   | 3.2.2014 |   |
|  9. | operativno | projektno | obveščanje občanov | opustitev obveščanja občanov o pomembnih dogodkih, prireditvah, ki jih organizira ČS in opustitev informiranja o drugih zadevah pomebnih za prebivalce ČS (promet, posegi v prostor, gradnje itd.)  | 1 | 1 | 1 | dopuščati | redno ažuriranje spletnih strani, ter sprotna objava obvestilo na spletu, oglasnih vitrinah in v drugih medijih | predsednik sveta, uredniški odbor glasila, pristojna komisija |   |   |   |   |   |   | 3.2.2014 |   |
| 10  | operativno | projektno | spremlja stanje in opozarja na probleme in potrebe prebivalcev ČS ter obravnava predloge občanov | tveganje, da ČS ne bo spremljala stanja in opozarjala na probleme prebivalcev ter obravnavala pobud občanov | 1 | 1 | 1 | dopuščati | reden pregled pobud občanov in obravnava na svetu in sistematičen pregled okolja ČS | predsednik sveta , delovna telesa |   |   |   |   |   |   | 30.1.2014 |   |
|   |   |   |   |   |   |   |   |   |   |   |   |   |   |   |   |   |   |   |   |   |   |
|   | \*Navodilo za upravljanju s tveganji v Mestni občini Ljubljana (št. 0603-8/2011-7 z dne 11.1.2012) |   |   |   |   |   |   |   |
|   |   |   |   |   |   |   |   |   |   |   |   |   |   |   |   |

Skladno z obrazložitvijo ter predlogoma Izvedbenega načrta in Registra tveganj so člani sveta glasovali o naslednjih predlogih sklepov:

**PREDLOG SKLEPA 2/17-kor:**

**Svet Četrtne skupnosti Bežigrad MOL potrjuje Izvedbeni načrt izvajanja programov in projektov ČS Bežigrad MOL vezanih na izvrševanje finančnega načrta za leto 2014.**

Opredeljenih je bilo 11 članov sveta.

ZA je glasovalo 11 članov sveta.

**Sklep je bil sprejet**.

**PREDLOG SKLEPA 3/17-kor:**

**ČS Bežigrad za določanje načina upravljanja s tveganji smiselno uporablja Navodilo za upravljanje s tveganji v Mestni občini Ljubljana (0603-8/2011-7 z dne 11.01.2012).**

**Predsednik sveta ČS Bežigrad ugotovi kakšna tveganja nastajajo pri delovanju ČS, oceni verjetnost, da se tveganja pojavijo, potencialne učinke ali izpostavljenost ter se odloči kakšne ukrepe je potrebno sprejeti za obvladovanje teh tveganj.**

**Predsednik sveta ČS enkrat letno seznani sveta ČS (ob sprejemu programa dela za proračunsko obdobje) z registrom tveganj.**

**Skrbnik za tehnično vodenje Registra tveganj ČS Bežigrad je javni uslužbenec Službe za lokalno samoupravo MU MOL, ki:**

* **spremlja predpise s področja upravljanja s tveganji ter usklajuje, posodablja in vzdržuje register tveganj (tabela);**
* **svetuje predsedniku sveta ČS pri vseh aktivnostih procesa upravljanja s tveganji;**
* **analizira in vrednoti tveganja skupaj s predsednikom sveta ČS.**

Opredeljenih je bilo 11 članov sveta.

ZA je glasovalo 11 članov sveta.

**Sklep je bil sprejet**.

**PREDLOG SKLEPA 4/17-kor:**

**Svet Četrtne skupnosti Bežigrad MOL potrjuje Register tveganj.**

Opredeljenih je bilo 11 članov sveta.

ZA je glasovalo 11 članov sveta.

**Sklep je bil sprejet**.

Pripravila:

Zorana Pust

 **Jernej Zupanc**

 **Predsednik Sveta**

 **Četrtne skupnosti Bežigrad MOL**